Пољопривредна школа са домом ученика“Ваљево“

Ваљево

Критеријуми оцењивања ученика – Актив наставника математике

Наставни предмети:

* Математика (сви разреди општег смера,прехрамбени техничар и ветаренираски техничар)
* Математика (сви разреди трећег степена,месар,пекар,РМПТ)

Елементи оцењивања су:

* усвојеност образовних садржаја;
* примена знања;
* активност ученика.

Ученик у току школске године може добити оцене на основу:

* писмених провера знања
* контролних вежби и писмених задатака;
* усменог испитивања;
* активности на часу;
* домаћих задатака;

Писмене провере знања, осим петнаестоминутних провера, се најављују ученицима и одржавају према унапред утврђеном распореду.

Писмени задаци се реализују као двочасовне писмене провере у одељењима (смер прехрамбени техничар) и једночасовне у одељењима осталих смерова.Бодовна скала за оцењивање једниствена за све ученике истог разреда у свим одељењима истог смера и истог образовног профила.

Ученици средње школе свих смерова у току школске године имају 4 писмена задатка.

Контролне вежбе се реализују као једночасовне писмене провере знања. Број контролних вежби у току школске године зависи од недељног фонда часова наставног предмета.

Петнаестоминутне провере знања не морају бити унапред најављене.

Резултате петнаестоминутне провере наставник уписује у педагошку свеску, а за извођење оцене су неопходне најмање две такве провере.

Ученик који на писменој провери оствари бар 85% од укупног броја поена не може бити оцењен оценом мањом од 5.

Ученик који на писменој провери оствари бар 70% од укупног броја поена не може бити оцењен оценом мањом од 4.

Ученик који на писменој провери оствари бар 55% од укупног броја поена не може бити оцењен оценом мањом од 3.

Ученик који на писменој провери оствари бар 40% од укупног броја поена не може бити оцењен оценом мањом од 2.

У Ваљеву

децембар 2022.

Наставници математике:

* Сања Јовановић
* Татјана Шарчевић
* Милош Ристовски